PMIndiaData/PMIndiaSum huggingface dataset:
কেন্দ্র চৰকাৰৰ প্ৰতিষ্ঠান / ৰাষ্ট্ৰীয় প্ৰতিষ্ঠান / আৰু অন্যান্য চৰকাৰী সংগঠন আৰু স্থাবৰ শত্ৰু সম্পত্তিৰ আর্থিক ৰূপান্তৰৰবাবে নীতি-পদ্ধতি আৰু ব্যৱস্থালৈ কেবিনেটৰ অনুমোদন

প্রধানমন্ত্রী নৰেন্দ্র মোদীৰ পৌৰহিত্যতবৃহস্পতিবাৰে অনুষ্ঠিত কেন্দ্রীয় কেবিনেটৰএক গুৰুত্বপূৰ্ণ বৈঠকত কৌশলগত সংলগ্নকৰণৰ বাবে কেন্দ্ৰচৰকাৰৰ অধীনস্থ ৰাষ্ট্রীয় সংস্থাসমূহৰগৌণ সম্পত্তি হিচাপে চিহ্নিত বিভিন্ন সামগ্ৰীৰ আর্থিক ৰূপান্তৰৰবাবে এক প্রতিষ্ঠানিক ব্যৱস্থা আৰু নীতি-পদ্ধতি অনুমোদন কৰা হৈছে। ইয়াৰ উপৰিও, ১৯৬৮ চনৰ শত্ৰু সম্পত্তি আইনৰ বিশেষ ধাৰা অনুসৰি ভাৰতৰ শত্রু সম্পত্তি কর্তৃপক্ষৰজিম্মাত থকা স্থাবৰ সম্পত্তিৰ আর্থিক ৰূপান্তৰ বাবে নীতি-পদ্ধতিলৈ অনুমোদন কৰা হৈছে। কেবাতৰপীয়া এই ব্যৱস্থাত আন্তঃমন্ত্রালয়ৰ এক গোষ্ঠী আৰু সম্পত্তিৰ অৰ্থনৈতিক ৰূপান্তৰ বিষয়ক সচিবসকলৰ গোষ্ঠীয়েএই বিষয়ত সিদ্ধান্ত গ্রহণ কৰিব। ইয়াৰ উপৰিও, এক বিকল্প ব্যৱস্থাও ইয়াৰ বাবে সাজু কৰি ৰখা হ’ব। কাৰিকৰী পর্যায়ত মূল্যায়নকাৰীসকলৰপ্ৰতিবেদন, প্রশাসনিক দপ্তৰ, কেন্দ্রীয় চৰকাৰৰ অধীনৰ ৰাষ্ট্ৰীয় সংস্থা আৰু নীতি আয়োগৰ দৰে সংস্থাৰ উপযুক্ত কর্তৃপক্ষৰছুপাৰছৰ ভিত্তিতেই কোনো সম্পত্তিৰঅৰ্থনৈতিকৰূপান্তৰৰ বিষয়ে সিদ্ধান্ত গ্ৰহণ কৰা হ’ব। বহিৰাগত আৰু নিৰপেক্ষ কোনোতদাৰকী সংস্থাই সমগ্র প্রক্রিয়াটোৰ ওপৰত নজৰৰাখিব। প্রতি দুবছৰৰমূৰে মূৰে নীতিসমূহ পৰিবর্তনৰ প্রয়োজন আছে নে নাই সেই বিষয়ে পৰৱৰ্তী পৰ্যায়ত বিবেচনা কৰা হ’ব।
জার্মানীত ভাৰতীয় সমূদায়ৰ সৈতে বাৰ্তালাপ প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে জার্মানীৰ বার্লিনৰ থিয়েটাৰ আম পটছডেমাৰ প্লাটজত ভাৰতীয় সমূদায়ৰ সৈতে বাৰ্তালাপ কৰাৰ লগতে ভাষণ প্ৰদান কৰে। জার্মানীত বসবাস কৰা ছাত্র, গৱেষক আৰু বিভিন্ন বৃত্তিত জড়িত ১৬০০তকৈ অধিক প্ৰৱাসী ভাৰতীয় সদস্যই এই অনুষ্ঠানত অংশগ্রহণ কৰে৷ প্রধানমন্ত্রীয়ে জার্মানীৰ অর্থনীতি আৰু সমাজত তেওঁলোকৰ অৱদানৰ কথা উল্লেখ কৰে৷ বিশ্বজুৰি ভাৰতীয় সামগ্ৰীৰ প্রচাৰৰ জৰিয়তে ভাৰতৰ "ভোকেল ফৰ লোকেল" প্ৰচেষ্টাৰ প্ৰতি অৱদান আগবঢ়োৱাৰ বাবে তেওঁ ভাৰতীয় সমূদায়ক উৎসাহ যোগায়৷
নানাজী দেশমুখৰ জন্ম শতবৰ্ষৰ শুভাৰম্ভনী অনুষ্ঠানত উপস্থিত থাকিব প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ নতুন দিল্লীৰ পুছাস্থিত আইএআৰআইত অনুষ্ঠিত হ’বলগীয়া নানাজী দেশমুখৰ জন্মশতবৰ্ষ অনুষ্ঠানত ভাগ ল’ব। এই উপলক্ষে প্ৰধানমন্ত্ৰীয়ে “প্ৰযুক্তি আৰি গ্ৰাম্য জীৱন” শীৰ্ষক এক প্ৰদৰ্শনীও পৰিদৰ্শন কৰিব। এই প্ৰদৰ্শণীত এশটা উন্নত ব্যৱহাৰিক আৰু প্ৰায়োগিক দিশ প্ৰদৰ্শন কৰা হ’ব। তেওঁ গ্ৰাম্যাঞ্চলৰ উদ্ভাৱনকাৰীসকলৰ সৈতেও বাৰ্তালাপ কৰিব। প্ৰধানমন্ত্ৰীয়ে নানাজী দেশমুখ আৰু লোকনায়ক জয়প্ৰকাশ নাৰায়ণৰ প্ৰতিও পুষ্পাঞ্জলি তৰ্পন কৰিব। প্ৰধানমন্ত্ৰীয়ে নানাজী দেশমুখৰ স্মাৰক ডাক টিকটো মুকলি কৰিব। তেওঁ জিলা পৰ্যায়ত উন্নয়নমুলক কামৰ সমন্বয় আৰু নিৰীক্ষণ কৰিব পৰা এক পৰ্টেলো মুকলি কৰিব। গাঁও পঞ্চায়ত পৰ্যায়ৰ কামৰ অগ্ৰগতিৰ তথ্য প্ৰদান কৰিব পৰা গ্ৰাম সংবাদ এপো মুকলি কৰিব প্ৰধানমন্ত্ৰীয়ে। সেইটো হৈছে-‘সুচনা ছে শ-শক্তিকৰণ’, অৰ্থাৎ তথ্যৰ দ্বাৰা সবলীকৰণ। প্ৰধানমন্ত্ৰীয়ে আইএআৰআইত এটা প্লাণ্ট ফেনোমিক সুবিধাৰো শুভাৰম্ভ কৰিব। প্ৰধানমন্ত্ৰীয়ে বিভিন্ন স্থানৰ পৰা পৰা অহা আত্ম সহায়ক গোট, পঞ্চায়ত, পানী সংৰক্ষণৰ অভিনৱ উদ্ভাৱক তথা প্ৰধানমন্ত্ৰী আৱাস যোজনাৰ হিতাধিকাৰীকে ধৰি ১০,০০০ লোকক সম্বোধন কৰিব
ৰাষ্ট্ৰীয় চিকিৎসা আয়োগ (এনএমচি) বিলৰ সংশোধনৰ প্রস্তাৱত কেবিনেটৰ অনুমোদন

প্রধানমন্ত্রী শ্রীনৰেন্দ্র মোদীৰ নেতৃত্বত অনুষ্ঠিত কেন্দ্রীয় কেবিনেট বৈঠকত আজি ৰাষ্ট্ৰীয় চিকিৎসা আয়োগ(এনএমচি) বিলৰ কেইবাটাও সংশোধনৰ প্রস্তাৱত অনুমোদন জনায়। চলিত বৰ্ষৰ ২ জানুৱাৰীত লোকসভাত এনএমচি বিলৰ সংশোধনৰ সম্পর্কে আলোচনা আৰু পৰৱর্তী সময়ত সংশ্লিষ্ট দপ্তৰ সম্পর্কীয় সংসদীয় স্থায়ী কমিটীৰ ওচৰলৈ পঠোৱাৰ পাছত এই অনুমোদনৰ প্রস্তাৱ উত্থাপন কৰা হয়। চূড়ান্ত এমবিবিএছ পৰীক্ষাক সমগ্ৰ দেশৰ ক্ষেত্রতে প্রযোজ্য এটি সাধাৰণ পৰীক্ষাৰ আওতালৈ অনা, আধুনিক চিকিৎসা পদ্ধতি অনুসৰণৰ বাবে আয়ুষ চিকিৎসকসকলৰ সংক্ষিপ্ত পাঠ্যক্ৰমৰ ব্যৱস্থাক প্ৰত্যাহাৰ কৰি তাক সংশ্লিষ্ট ৰাজ্য চৰকাৰসমূহৰ বিবেচনাৰ আওতালৈ অনা, বে-চৰকাৰী মেডিকেল শিক্ষা প্রতিষ্ঠান আৰু বিশ্ববিদ্যালয়ৰ মর্যাদাপ্রাপ্ত শিক্ষা প্রতিষ্ঠানসমূহত ৫০ শতাংশ আসনৰ ক্ষেত্রত পাঠ্যক্ৰম মাচুল নিয়ন্ত্রণ, এনএমচিত ৰাজ্য আৰু কেন্দ্রীয় শাসিত অঞ্চলসমূহৰ পৰা মান উন্নয়নৰ সংখ্যা ৩ৰ পৰা বৃদ্ধি কৰি ৬ কৰা, নিয়মনীতি অনুসৰণৰ পথৰ পৰা বিচ্যুত মেডিকেল কলেজসমূহৰ ক্ষেত্রত জৰিমনা ধার্য কৰা, আৰু উপযুক্ত শিক্ষা অবিহনে চিকিৎসাৰ সৈতে জড়িত ব্যক্তিসকলৰ বিপৰীতে কঠোৰ শাস্তিৰ ব্যবস্থা ইত্যাদি এই সংশোধন প্রস্তাৱৰ আওঁতাত আছে।
বহনযোগ্য আৰু স্মাৰ্ট নগৰ উন্নয়নৰ ক্ষেত্ৰত ভাৰত আৰু ডেনমাৰ্কৰ মাজত কাৰিকৰী সহযোগিতা সন্দৰ্ভত স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত বহনযোগ্য আৰু স্মাৰ্ট নগৰ উন্নয়নৰ ক্ষেত্ৰত ভাৰত আৰু ডেনমাৰ্কৰ মাজত কাৰিকৰী সহযোগিতা সন্দৰ্ভত চলিত বৰ্ষৰ এপ্ৰিল মাহত স্বাক্ষৰিত বুজাবুজি চুক্তিত অনুমোদন জনায়। সবিশেষ এই বুজাবুজি চুক্তিৰ উদ্দেশ্য হৈছে বহনযোগ্য আৰু স্মাৰ্ট নগৰ উন্নয়নৰ ক্ষেত্ৰত জ্ঞানৰ বিনিময়, প্ৰতিষ্ঠানগত সহযোগিতা, গৱেষণা আৰু উন্নয়ন আৰু প্ৰাসংগিক বিষয়ৰ বাণিজ্যিক সম্পৰ্কৰ ভিত্তিত দ্বিপাক্ষিক সহযোগিতা বৃদ্ধি কৰা। এই চুক্তিৰ অধীনত স্মাৰ্ট নগৰ উন্নয়ন, বাসোপযোগী, বহনযোগ্য আৰু সংহত নগৰ পৰিকল্পনা, পুনৰ-উন্নয়নৰ আৰু ভূমি ব্যৱহাৰ, সংহত গোটা আৱৰ্জনা ব্যৱস্থাপনাকে ধৰি আৱৰ্জনাৰ পৰা শক্তি উৎপাদন, বহনযোগ্য পৰিবহন ব্যৱস্থা, পানী আৰু অনাময় ব্যৱস্থাপনা, শক্তিৰ অভাৱ, সম্পদ আহৰণ আৰু অন্যান্য প্ৰাসংগিক লাভজনিত বিষয়ত সহযোগিতা আগবঢ়াব। ৰূপায়ন কৌশল এই বুজাবুজি চুক্তিৰ অধীনত এটি যুটীয়া কর্মী গোট গঠন কৰা হ’ব আৰু ই সেই বুজাবুজি চুক্তিৰ প্রস্তাৱিত বিভিন্ন প্রকল্প ৰূপায়ণত তদাৰক কৰিব। এই যুটীয়া কৰ্মী গোটটোৱে এবাৰ ডেনমাৰ্কত আৰু এবাৰ ভাৰতত বৈঠকত সুকীয়া সুকীয়াকৈ বিভিন্ন বৈঠকত মিলিত হ’ব। মুখ্য প্ৰভাৱ এই বুজাবুজি চুক্তিয়ে বহনযোগ্য আৰু স্মাৰ্ট নগৰ উন্নয়নৰ ক্ষেত্ৰত দুয়ো দেশৰ মাজত সহযোগিতা বৃদ্ধি কৰিব। সুবিধা লাভকাৰী এই বুজাবুজি চুক্তিৰ জৰিয়তে সংহত গোটা আৱৰ্জনা ব্যৱস্থাপনাকে ধৰি আৱৰ্জনাৰ পৰা শক্তি উৎপাদন, বহনযোগ্য পৰিবহন ব্যৱস্থা, পানী আৰু অনাময় ব্যৱস্থাপনা, শক্তি অভাৱ, সম্পদ আহৰণৰ ক্ষেত্ৰত সংস্থাপনৰ বাট মুকলি কৰিব বুলি আশা কৰা হৈছে।
প্ৰধানমন্ত্ৰীয়ে বিশ্বকৰ্মা জয়ন্তীত জনসাধাৰণক অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে বিশ্বকৰ্মা জয়ন্তী উপলক্ষে জনসাধাৰণক অভিনন্দন জনাইছে। তেওঁ কয় যে অমৃতকালত দক্ষতা আৰু কৰ্তব্যপৰায়ণতাই দেশখনক নতুন উচ্চতালৈ নিব। এটা টুইটত, প্ৰধানমন্ত্ৰীয়ে কয়; "দেশবাসীক ভগৱান বিশ্বকৰ্মা জয়ন্তীৰ অনন্ত শুভকামনা। এই উপলক্ষে নৱনিৰ্মাণ আৰু নৱসৃজনৰ লগতে সকলো ধৰণৰ ৰচনাত্মক কামৰ সৈতে জড়িত কৰ্মযোগীসকলক মোৰ আন্তৰিক অভিনন্দন। আপোনালোকৰ দক্ষতা আৰু কৰ্তব্যপৰায়ণতাই অমৃতকালত দেশক নতুন উচ্চতালৈ লৈ যাব।"
প্ৰধানমন্ত্ৰীয়ে মাদাগাস্কাৰৰ ৰাষ্ট্ৰপতিক ধন্যবাদ জ্ঞাপন কৰে আৰু জলবায়ু পৰিৱৰ্তনৰ ফলত দ্বীপ ৰাষ্ট্ৰসমূহে সন্মুখীন হোৱা সমস্যাৰ সমাধানৰ ক্ষেত্ৰত চিডিআৰআইৰ প্ৰচেষ্টাৰ ওপৰত আলোকপাত কৰ

মিত্ৰজোঁটৰ জৰিয়তে জলবায়ু পৰিৱৰ্তন আৰু দুৰ্যোগ প্ৰতিৰোধী উদ্যোগৰ প্ৰচাৰৰ ক্ষেত্ৰত ভাৰতৰ অগ্ৰণী ভূমিকাক স্বীকৃতি দিয়াৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে মাদাগাস্কাৰৰ ৰাষ্ট্ৰপতি এণ্ড্ৰী নিৰিনা ৰাজোলিনাক ধন্যবাদ জ্ঞাপন কৰে। মাদাগাস্কাৰৰ ৰাষ্ট্ৰপতিয়ে কৰা টুইটৰ উত্তৰত প্ৰধানমন্ত্ৰীয়ে এইদৰে টুইট কৰে; "ধন্যবাদ ৰাষ্ট্ৰপতি @SE_Rajoelina। চিডিআৰআই-ৰ জৰিয়তে দীৰ্ঘস্থায়ী এক আন্তঃগাঁথনি গঢ়ি তোলাৰ ক্ষেত্ৰত আমাৰ উদ্যোগৰ মূল লক্ষ্য জলবায়ু পৰিৱৰ্তনৰ ফলত দ্বীপ ৰাষ্ট্ৰসমূহে যি সমস্যাৰ সন্মুখীন হৈছে, তাৰ সমাধান কৰা।"
মহালয়াৰ উপলক্ষে প্ৰধানমন্ত্ৰীৰ শুভেচ্ছ

প্ৰধানমন্ত্ৰী শ্ৰী নৰেন্দ্ৰ মোদীয়ে মহালয়া উপলক্ষে জনসাধাৰণক শুভেচ্ছা জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়, "শুভমহালয়া! আমি মা দুৰ্গাৰ ওচৰত প্ৰণিপাত জনাইছো আৰু আমাৰ ধৰাৰ মঙ্গলৰ বাবে আৰু আমাৰ নাগৰিকসকলৰ কল্যাণৰ বাবে তেওঁৰ আশীৰ্বাদ বিচাৰিছোঁ। অনাগত সময়ত সকলোৱে সুখী আৰু স্বাস্থ্যৱান হওঁক। "
দিল্লীৰ এখন বিদ্যালয়ত “স্বচ্ছতাই প্ৰকৃত সেৱা” অভিযানত শ্ৰমদান কাৰ্যসূচীত অংশ ল’লে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি দিল্লীৰ এখন বিদ্যালয়ত “স্বচ্ছতাই প্ৰকৃত সেৱা” অভিযান উপলক্ষে শ্ৰমদান কাৰ্যসূচীত অংশ লয়। ভিডিঅ’ কনফাৰেন্সযোগে দেশৰ ১৭টা স্থানৰ বিভিন্ন ক্ষেত্ৰৰ সৈতে জড়িত লোকসকলৰ সৈতে বাৰ্তালাপ কৰি অভিযান শুভাৰম্ভ কৰাৰ ক্ষন্তেক পাছতে প্ৰধানমন্ত্ৰীয়ে চেণ্ট্ৰেল দিল্লীৰ ৰাণী ঝান্সি ৰোডস্থিত বাবাচাহেব আম্বেদকাৰ উচ্চতৰ মাধ্যমিক বিদ্যালয়লৈ ৰাওনা হয়। তেওঁ তাত বাবাচাহেব আম্বেদকাৰৰ প্ৰতিমূৰ্তিত পুষ্পাঞ্জলি অৰ্পণ কৰাৰ লগতে স্বচ্ছতা কাৰ্যসূচীতো অংশগ্ৰহণ কৰে। তেওঁ বিদ্যালয়খনৰ তৰুণ শিক্ষাৰ্থীসকলৰ সৈতে বাৰ্তালাপ কৰে আৰু স্বচ্ছতা প্ৰতি তেওঁলোকক কাম কৰিবলৈ আহ্বান জনায়। প্ৰধানমন্ত্ৰী বিদ্যালয়লৈ অহা-যোৱা কৰাৰ সময়ত কোনো ধৰণৰ ট্ৰেফিক প্ৰ’ট’কলৰ ব্যৱস্থা কৰা হোৱা নাছিল। উল্লেখ্য যে অনুসূচিত জাতিৰ শৈক্ষিক, সামাজিক আৰু অৰ্থনৈতিক কল্যানৰ অৰ্থে ড০ আম্বেদকাৰে নিজে ১৯৪৬ চনত এই বিদ্যালয়খন স্থাপন কৰিছিল।.
মহানদীৰ পানী বিবাদৰ বাবে উৰিষ্যা চৰকাৰৰ অনুৰোধ মৰ্মে ১৯৫৬ চনৰ আন্তঃৰাজ্যিক নদীৰ পানী বিবাদ আইনৰ অধীনত এখন প্ৰাধিকৰণ গঠনৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত মহানদীৰ পানী বিবাদৰ ক্ষেত্ৰত আলোচনা কৰিবলৈ অনুমতি প্ৰদান কৰা হয়। এই প্ৰাধিকৰণে মহানদীৰ সম্পূৰ্ণ অৱবাহিকাত পানীৰ সামগ্ৰিক পৰিমাণৰ ওপৰত ভিত্তি কৰি প্ৰতিখন অৱবাহিকা থকা ৰাজ্যত বৰ্তমানৰ জলসম্পদৰ ব্যৱহাৰ তথা ভৱিষ্যতৰ উন্নয়নৰ সম্ভাৱনীয়তাৰ প্ৰতি লক্ষ্য ৰাখি কিমান পানীৰ ভাগ বটোৱাৰা কৰা হ’ব সেইকথা নিৰ্দ্ধাৰণ কৰিব। ১৯৫৬ চনৰ আন্তঃৰাজ্যিক নদী বিবাদ আইনৰ সুবিধা অনুযায়ী এজন অধ্যক্ষ আৰু ভাৰতৰ মূখ্য ন্যায়াধীশে উচ্চতম ন্যায়ালয় বা উচ্চ ন্যায়ালয়ৰ বিচাৰকসকলৰ মাজৰ পৰা মনোনীত কৰা দুজন সদস্যৰে এই প্ৰাধিকৰণ গঠন হ’ব। পিছলৈ প্ৰাধিকৰণক সংবেদনশীল পানী সম্পৰ্কীয় সমস্যা সমাধানৰ অভিজ্ঞতা থকা দুজন জলসম্পদ বিশেষজ্ঞ পৰামৰ্শ প্ৰদানৰ বাবে দিয়া হ’ব। ১৯৫৬ চনৰ আন্তঃৰাজ্যিক নদী বিবাদ আইনৰ সুবিধা অনুযায়ী প্ৰাধিকৰণে ৩ বছৰৰ ভিতৰত প্ৰতিবেদন জমা কৰিব লাগিব যিটো অতিৰিক্ত কোনো এৰাব নোৱাৰা কাৰণবশতঃ অতি বেছি দুবছৰলৈ বঢ়াই দিয়া হ’ব পাৰে। এই আলোচনাৰ যোগেদি দীৰ্ঘদিন ধৰি উৰিষ্যা আৰু ছত্তীশগড়ৰ মাজত মহানদীৰ পানীকলৈ চলি থকা বিবাদৰ চূড়ান্ত সমাধান লাভ কৰিব পৰা যাব বুলি আশা কৰা হৈছে।
সমগ্ৰ বিশ্বৰ ইহুদী লোকসকলক ৰোচে হাছানাহৰ শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ইজৰাইলৰ প্ৰধানমন্ত্ৰী য়াইৰ লাপিদ, ইজৰাইলৰ বন্ধুত্বপূৰ্ণ লোক আৰু সমগ্ৰ বিশ্বৰ ইহুদী লোকসকলক ৰোশ হাছানাহ উপলক্ষে উষ্ম শুভেচ্ছা জ্ঞাপন কৰে। প্ৰধানমন্ত্ৰীয়ে এক টুইটযোগে কয়; “মোৰ বন্ধু @yairlapid, ইজৰাইলৰ বন্ধুত্বপূৰ্ণ লোকসকল আৰু সমগ্ৰ বিশ্বৰ ইহুদী সম্প্ৰদায়ৰ প্ৰতি আন্তৰিক শুভেচ্ছা জনাইছো, ৰোশ হাছানাহৰ ওপৰত। নতুন বছৰটোৱে সকলোৰে বাবে সুস্বাস্থ্য, শান্তি আৰু সমৃদ্ধি আনিব পাৰে। শানা তোৱা!”
বিকেন্দ্ৰীভূত ঘৰুৱা বৰ্জিতপানী ব্যৱস্থাপনাৰ ক্ষেত্ৰত ভাৰত আৰু জাপানৰ মাজত স্বাক্ষৰিত সহযোগিতামুলক চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত আজি অনুষ্ঠিত কেন্দ্ৰীয় কেবিনেট বৈঠকত জল শক্তি মন্ত্ৰালয়ৰ অধীনস্ত জল সম্পদ, নদী উন্নয়ন আৰু গংগা পুনৰুজ্জীৱিতকৰণ বিভাগ আৰু জাপানৰ পৰিৱেশ মন্ত্ৰালয়ৰ মাজত বিকেন্দ্ৰীভূত ঘৰুৱা বৰ্জিতপানী ব্যৱস্থাপনাৰ ক্ষেত্ৰত স্বাক্ষৰিত সহযোগিতামুলক চুক্তিত অনুমোদন জনাইছে৷ ৰূপায়ণ কৌশল আৰু লক্ষ্যসমূহঃ সহযোগিতামুলক কাম-কাজৰ সবিশেষ নিৰ্ধাৰণ আৰু ইয়াৰ অগ্ৰগতি নিৰীক্ষণ কৰাৰ জৰিয়তে সহযোগিতামুলক চুক্তি ৰূপায়ণৰ দায়বদ্ধ হোৱাকৈ এখন ব্যৱস্থাপনা পৰিষদ (এমচি) গঠন কৰা হ’ব৷ মুখ্য প্ৰভাৱসমূহঃ জাপানৰ সৈতে সহযোগিতাৰ বাবে স্বাক্ষৰিত সহযোগিতা চুক্তিৰ জৰিয়তে বিকেন্দ্রীভূত ঘৰৱা বৰ্জিত পানী ব্যৱস্থাপনা আৰু জকাছৌ প্রযুক্তি ব্যৱহাৰ কৰি বৰ্জিত পানী শোধনৰ পাছত সেয়া পুনৰ ব্যৱহাৰযোগ্য কৰি তোলা হ’ব৷ বিকেন্দ্রীভূত জকাছৌ ব্যৱস্থাপনাত জল শক্তি মিচনৰ অধীনত থকা অঞ্চলসমূহত বৰ্জিত পানী ব্যৱহাৰৰ সুযোগ সৃষ্টি হ’ব। নমামী গংগা প্রকল্পতো এই প্রযুক্তি ব্যৱহাৰ কৰা হ’ব। ইয়াৰ ফলত পৌৰসভাসমূহত বৰ্জিত পানী শোধনত প্রয়োজনীয় পৰিকল্পনা গ্ৰহণ কৰিব পাৰিব। প্রকল্প ব্যয়ঃ এই সহযোগিতামূলক চুক্তিত কোনো পক্ষৰে বিত্তীয় দায়বদ্ধতা নাথাকে। প্রকল্পৰ সম্ভাৱনাৰ দিশত বিচাৰ কৰি বিস্তৃত প্রতিবেদন প্ৰস্তুত কৰা হ’ব। ইয়াৰ ওপৰত ভিত্তি কৰি প্রয়োজনীয় বিত্তীয় ব্যৱস্থা কৰা হ’ব। চুক্তিৰ সবিশেষঃ ভাৰতৰ জল শক্তি মন্ত্ৰালয়ৰ অধীনস্ত জলসম্পদ, নদী উন্নয়ন আৰু গংগা পুনৰুজ্জীৱিতকৰণ বিভাগৰ সৈতে জাপানৰ পৰিৱেশ মন্ত্ৰালয়ৰ মাজত বিকেন্দ্রীভূত ঘৰৱা পানী ব্যৱস্থাপনাৰ বাবে এই বুজাবুজি চুক্তি ১৯ মার্চ স্বাক্ষৰিত হয়। জনসাধাৰণৰ বাবে ব্যৱহৃত পানীৰ সংৰক্ষণ আৰু জনস্বাস্থ্যৰ মান উন্নয়ন নিশ্চিত কৰিবলৈ এই বুজাবুজি চুক্তি স্বাক্ষৰিত হৈছে। ইয়াৰ জৰিয়তে দুয়োখন দেশ উপকৃত হ’ব। বৰ্জিত পানী পুনৰ ব্যৱহাৰযোগ্য কৰাৰ এই উদ্যোগত তথ্যৰ আদান-প্রদানৰ বাবে সন্মিলন আৰু দক্ষতা বিকাশ সংক্রান্ত কর্মশালাৰ আয়োজন কৰা হ’ব। পটভূমিঃ জলসম্পদ, নদী উন্নয়ন আৰু গংগা পুনৰুজ্জীৱিতকৰণ বিভাগে জলসম্পদৰ উপযুক্ত ব্যৱহাৰৰ বাবে বিভিন্ন দেশৰ সৈতে দ্বিপাক্ষিক সহযোগিতা গঢ়ি তুলিবলৈ বিভিন্ন প্ৰচেষ্টা গ্রহণ কৰে। বিভাগে কাৰিকৰী বিশেষজ্ঞসকলৰ সৈতে পৰামর্শক্রমে প্রয়োজনীয় নীতি প্রস্তুত কৰি আহিছে৷ তদুপৰি, বিভিন্ন কাৰিকৰী পাঠক্রম, বৈজ্ঞানিক আৰু কাৰিকৰী বিষয়ক লৈ আলোচনাৰ বাবে কর্মশালাৰ আয়োজন কৰা হয়। ভাৰত আৰু জাপানৰ মাজত সহযোগিতা প্ৰচেষ্টাই বিকেন্দ্রীভূত বৰ্জিত পানী শোধনৰ ক্ষেত্রত দুয়োখন দেশৰ বিশেষজ্ঞসকলৰ অভিজ্ঞতাক প্রকল্প ৰূপায়ণৰ কামত লগোৱা হ’ব।.
প্ৰধানমন্ত্ৰীয়ে গুজৰাটৰ মোধেৰাত সূৰ্য মন্দিৰ পৰিদৰ্শন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি গুজৰাটৰ মোধেৰাত সূৰ্য মন্দিৰ পৰিদৰ্শন কৰে। প্ৰধানমন্ত্ৰী উপস্থিত হোৱাৰ পিছত তেওঁক সম্বৰ্ধনা জনোৱা হয়। শ্ৰী মোদীয়ে সূৰ্য মন্দিৰত হেৰিটেজ লাইটিং উদ্বোধন কৰে যি কেৱল সৌৰ শক্তিৰ দ্বাৰা চালিত ভাৰতৰ প্ৰথমটো ঐতিহ্যক্ষেত্ৰ হিচাপে পৰিগণিত হৈছে। তেওঁ মোধেৰা সূৰ্য মন্দিৰৰ ত্ৰিমাসিক প্ৰজেকচন মেপিঙো উদ্বোধন কৰে। প্ৰধানমন্ত্ৰীয়ে মন্দিৰৰ ইতিহাস প্ৰদৰ্শন কৰা এক সাংস্কৃতিক অনুষ্ঠানো প্ৰত্যক্ষ কৰে। গুজৰাটৰ মুখ্যমন্ত্ৰী শ্ৰী ভূপেন্দ্ৰ পেটেল, সংসদৰ সদস্য শ্ৰী চি আৰ পাটিল, গুজৰাট চৰকাৰৰ মন্ত্ৰী শ্ৰী পূৰ্ণেশভাই মোদী আৰু শ্ৰী অৰবিন্দভাই ৰায়নীয়ে প্ৰধানমন্ত্ৰীক সংগদান কৰে। ইয়াৰ পূৰ্বে আজি প্ৰধানমন্ত্ৰীয়ে গুজৰাটৰ মেহছানাৰ মোধেৰাত ৩৯০০ কোটি টকাৰ অধিক মূল্যৰ একাধিক প্ৰকল্পৰ আধাৰশিলা স্থাপন কৰে আৰু উৎসৰ্গা কৰে। প্ৰধানমন্ত্ৰীয়ে মোধেৰাক ভাৰতৰ প্ৰথম ২৪x৭ সৌৰশক্তিচালিত গাওঁ হিচাপে ঘোষণা কৰে। শ্ৰী মোদীয়ে গুজৰাটৰ মোধেৰাৰ মোধেশ্বৰী মাতা মন্দিৰতো দৰ্শন আৰু পূজা কৰে।
ঈদ-উল-আজহা উপলক্ষে দেশবাসীক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ঈদ-উল-আজহা উপলক্ষে দেশবাসীক শুভেচ্ছা জ্ঞাপন কৰে। এক টুইটযোগে প্ৰধানমন্ত্ৰীয়ে কয়; "ঈদ মুবাৰক! ঈদ-উল-আজহাৰ শুভেচ্ছা জনাইছোঁ। এই উৎসৱে মানৱ জাতিৰ মংগলৰ বাবে সামূহিক কল্যাণ আৰু সমৃদ্ধিৰ মনোভাৱ কঢ়িয়াই নিয়াৰ দিশত কাম কৰিবলৈ আমাক অনুপ্ৰাণিত কৰক।"
বহুৰাজ্যিক সমবায় সমিতি (এমএছচিএছ) আইন, ২০০২-ৰ অধীনত এখন ৰাষ্ট্ৰীয় পৰ্যায়ৰ বহুৰাজ্যিক সমবায় বীজ সমিতি স্থাপনত কেবিনেটৰ অনুমোদন

মাননীয় প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত অনুষ্ঠিত কেন্দ্ৰীয় কেবিনেটে বহুৰাজ্যিক সমবায় সমিতি (এমএছচিএছ) আইন, ২০০২ৰ অধীনত এখন ৰাষ্ট্ৰীয় পৰ্যায়ৰ বহুৰাজ্যিক বীজ সমবায় সমিতি স্থাপন আৰু প্ৰচাৰ কৰাৰ এক ঐতিহাসিক সিদ্ধান্তত অনুমোদন জনাইছে ৷ ই উৎপাদন, ক্ৰয়, প্ৰক্ৰিয়াকৰণ, ব্ৰেণ্ডিং, লেবেলিং, পেকেজিং, সংৰক্ষণ, বিপণন আৰু মানদণ্ডসম্পন্ন বীজ বিতৰণৰ বাবে এক শীৰ্ষ সংগঠন হিচাপে কাম কৰিব; কৌশলগত গৱেষণা আৰু বিকাশ; আৰু থলুৱা প্ৰাকৃতিক বীজৰ সংৰক্ষণ আৰু প্ৰচাৰৰ বাবে এক প্ৰণালী বিকশিত কৰা; প্ৰাসংগিক মন্ত্ৰালয়, বিশেষকৈ কৃষি আৰু কৃষক কল্যাণ মন্ত্ৰালয়, ভাৰতীয় কৃষি গৱেষণা পৰিষদ (আইচিএআৰ) আৰু ৰাষ্ট্ৰীয় বীজ নিগমৰ (এনএছচি) সহায়ত সমগ্ৰ দেশৰ বিভিন্ন সমবায় সমিতিৰ জৰিয়তে তেওঁলোকৰ আঁচনি আৰু সংস্থাসমূহৰ জৰিয়তে 'সম্পূৰ্ণ চৰকাৰী দৃষ্টিভংগী' অনুসৰণ কৰিব। সমবায়সমূহৰ শক্তিৰ সুবিধা গ্ৰহণ কৰাৰ বাবে তথা এইসমূহক সফল আৰু অনুনাদশীল ব্যৱসায়িক উদ্যোগলৈ ৰূপান্তৰিত কৰাৰ বাবে গ্ৰহণ কৰা সকলো প্ৰয়াস আৰু যাতে সমবায়সমূহে কৃষি আৰু আনুষংগিক ক্ষেত্ৰত দেশত গ্ৰামীণ অৰ্থনৈতিক পৰিৱৰ্তনৰ চাবিকাঠি ধৰি ৰাখিব পাৰে সেই সন্দৰ্ভত মাননীয় প্ৰধানমন্ত্ৰীয়ে গুৰুত্ব প্ৰদান কৰে। পিএচিএছৰ পৰা এপেক্সলৈ: প্ৰাথমিক সমিতি, জিলা, ৰাজ্যিক আৰু ৰাষ্ট্ৰীয় পৰ্যায়ৰ সংঘ আৰু বহুৰাজ্যিক সমবায় সমিতিকে ধৰি ৰাষ্ট্ৰীয় পৰ্যায়ৰ সমবায় সমিতিবোৰ ইয়াৰ সদস্য হ'ব পাৰে। এই সকলো সমবায়ৰ উপ-আইন অনুসৰি সমিতিৰ পৰিষদত তেওঁলোকৰ নিৰ্বাচিত প্ৰতিনিধি থাকিব ৷ ৰাষ্ট্ৰীয় পৰ্যায়ৰ বহুৰাজ্যিক বীজ সমবায় সমিতিয়ে কৌশলগত গৱেষণা আৰু বিকাশ; আৰু থলুৱা প্ৰাকৃতিক বীজৰ সংৰক্ষণ আৰু প্ৰচাৰৰ বাবে এক প্ৰণালী বিকশিত কৰা; প্ৰাসংগিক মন্ত্ৰালয়, বিশেষকৈ কৃষি আৰু কৃষক কল্যাণ মন্ত্ৰালয়, ভাৰতীয় কৃষি গৱেষণা পৰিষদ (আইচিএআৰ) আৰু ৰাষ্ট্ৰীয় বীজ নিগমৰ (এনএছচি) সহায়ত সমগ্ৰ দেশৰ বিভিন্ন সমবায় সমিতিৰ জৰিয়তে তেওঁলোকৰ আঁচনি আৰু সংস্থাসমূহৰ জৰিয়তে গুণগত মানদণ্ডৰ বীজ উৎপাদন, ক্ৰয়, প্ৰক্ৰিয়াকৰণ, ব্ৰেণ্ডিং, লেবেল, পেকেজিং, সঞ্চয়, বিপণন আৰু বিতৰণৰ বাবে এক শীৰ্ষ সংগঠন হিচাপে কাম কৰিব। প্ৰস্তাৱিত সমিতিয়ে সকলো স্তৰৰ সমবায়ৰ নেটৱৰ্ক ব্যৱহাৰ কৰি বীজ প্ৰতিস্থাপনৰ হাৰ, বিভিন্ন প্ৰকাৰৰ প্ৰতিস্থাপনৰ হাৰ বৃদ্ধি কৰাত সহায় কৰিব, মানদণ্ডসম্পন্ন বীজৰ খেতি আৰু বীজৰ বিভিন্ন পৰীক্ষণত কৃষকৰ ভূমিকা নিশ্চিত কৰিব, একক ব্ৰেণ্ড নামৰ সৈতে প্ৰমাণিত বীজৰ উৎপাদন আৰু বিতৰণ নিশ্চিত কৰিব। গুণগত মানদণ্ডৰ বীজৰ উপলব্ধতাই খাদ্য সুৰক্ষা শক্তিশালী কৰাত কৃষি উৎপাদনশীলতা বৃদ্ধি কৰাত আৰু কৃষকসকলৰ উপাৰ্জন বৃদ্ধি কৰাত সহায় কৰিব। সদস্যসকলে মানদণ্ডসম্পন্ন বীজ উৎপাদনৰ দ্বাৰা উন্নত মূল্য লাভ কৰি, উচ্চ উৎপাদনশীল প্ৰকাৰৰ (এইচৱাইভি) বীজ ব্যৱহাৰ কৰি শস্যৰ উচ্চ উৎপাদন আৰু লগতে সমিতিয়ে উৎপন্ন কৰা অতিৰিক্ত পৰিমাণৰ পৰা বিতৰণ কৰা লভ্যাংশৰ দ্বাৰা উপকৃত হ'ব। এই ৰাষ্ট্ৰীয় পৰ্যায়ৰ বীজ সমবায় সমিতিৰ জৰিয়তে গুণগত মানদণ্ডৰ বীজ উৎপাদনে দেশত কৃষি উৎপাদন বৃদ্ধি কৰিব যাৰ ফলত কৃষি আৰু সমবায় খণ্ডত অধিক নিযুক্তিৰ সৃষ্টি হ’ব; তদুপৰি আমদানিকৃত বীজৰ ওপৰত নিৰ্ভৰশীলতা হ্ৰাস আৰু গ্ৰাম্য অৰ্থনীতি উৎসাহিত হ’ব, "মেক ইন ইণ্ডিয়া" প্ৰচাৰৰ জৰিয়তে আত্মনিৰ্ভৰ ভাৰতৰ উদ্দেশ্য সফল হোৱাত সহায়ক হ’ব।
প্ৰধানমন্ত্ৰীয়ে ০১ অক্টোবৰত স্বচ্ছ ভাৰত মিছন- চহৰীয়া ২.০ আৰু অমৃত ২.০ৰ শুভাৰম্ভ কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে এক ঐতিহাসিক পদক্ষেপৰ জৰিয়তে ০১ অক্টোবৰ, ২০২১ৰ পুৱা ১১ বজাত ডাঃ আম্বেদকাৰ ইণ্টাৰনেচনেল চেণ্টাৰ, নতুন দিল্লীত স্বচ্ছ ভাৰত মিছন- চহৰীয়া ২.০ আৰু ইয়াৰ লগতে কায়াকল্প তথা চহৰীয়া সংশোধনৰ বাবে অটল মিছন ২.০ৰ শুভাৰম্ভ কৰিব। প্ৰধানমন্ত্ৰীৰ দৃষ্টিভংগী অনুসৰি, এছবিএম- ইউ ২.০ আৰু অমৃত ২.০ক আমাৰ সকলো চহৰক 'আৱৰ্জনা মুক্ত' আৰু 'জল সুৰক্ষিত' কৰিবলৈ থকা আকাংক্ষাক সাকাৰ কৰিবৰ বাবে প্ৰস্তুত কৰা হৈছে। এই আগশাৰীৰ মিছনে ভাৰতত দ্ৰুত গতিত চহৰীকৰণৰ প্ৰত্যাহ্বানবিলাক ফলপ্ৰসু ৰূপত সমাধান কৰাৰ দিশত এটা পদক্ষেপ আগবঢ়াৰ সংকেত দিয়াৰ লগতে দীৰ্ঘস্থায়ী বিকাশৰ লক্ষ্য ২০৩০ৰ উপলব্ধিত যোগদান কৰাটো সহায়ক হ'ব। আৱাস আৰু চহৰীয়া বিষয়ৰ কেন্দ্ৰীয় মন্ত্ৰী তথা ৰাজ্য মন্ত্ৰী আৰু ৰাজ্য তথা কেন্দ্ৰীয় শাসিত প্ৰদেশসমূহৰ চহৰীয়া বিকাশ মন্ত্ৰীও এই অনুষ্ঠানত উপস্থিত থাকিব। স্বচ্ছ ভাৰত মিছন– চহৰীয়া ২.০ৰ বিষয়ে এছবিএম-ইউ ২.০ই সকলো চহৰক 'আৱৰ্জনা মুক্ত' কৰিবলৈ আৰু অমৃতৰ আওতাত পৰা চহৰসমূহৰ বাহিৰে অন্য সকলো চহৰত ধূসৰ আৰু ক'লা পানীৰ প্ৰবন্ধন সুনিশ্চিত কৰা, সকলো চহৰীয়া স্থানীয় নিকায়ক অ'ডিএফ+ আৰু ১ লাখতকৈ কম জনসংখ্যা থকাক অ'ডিএফ++ৰ ৰূপত প্ৰস্তুত কৰাৰ পৰিকল্পনা কৰিছে, যাৰ জৰিয়তে চহৰীয়া ক্ষেত্ৰসমূহত সুৰক্ষিত স্বচ্ছতাৰ লক্ষ্যক সম্পূৰ্ণ কৰিব পৰা যাব। মিছনৰ জৰিয়তে গোটা অৱশিষ্টৰ স্ৰোত পৃথককৰণ, থ্ৰী-আৰ, ৰিডিউছ (কম কৰা), ৰি-ইউজ (পুনৰ ব্যৱহাৰ), ৰিছাইকল (পুনৰ প্ৰক্ৰিয়াকৰণ)ৰ সিদ্ধান্তসমূহৰ প্ৰয়োগ কৰা, সকলো ধৰণৰ চহৰীয়া গোটা আৱৰ্জনাৰ বৈজ্ঞানিক প্ৰক্ৰিয়াকৰণ আৰু প্ৰভাৱশালী গোটা অৱশিষ্ট প্ৰবন্ধনৰ বাবে ডাম্পছাইটৰ সংশোধনৰ ওপৰত মনোযোগ কেন্দ্ৰীভূত কৰা হ'ব। এছবিএম-ইউ ২.০ৰ মুঠ ব্যয় প্ৰায় ১.৪১ লাখ কোটি টকা। অমৃত ২.০ৰ বিষয়ে অমৃত ২.০ৰ লক্ষ্য প্ৰায় ২.৬৪ কোটি ছিৱেৰেজ/ছেপ্টেজ কানেকচন প্ৰদান কৰি প্ৰায় ২.৬৮ কোটি নল কানেকচন আৰু ৫০০ অমৃত চহৰত ছিৱেৰেজ আৰু ছেপ্টেজৰ এশ শতাংশ কভাৰেজ কৰি, প্ৰায় ৪,৭০০ চহৰীয়া স্থানীয় নিকায়ত সকলো ঘৰতে খোৱা পানীৰ যোগানৰ এশ শতাংশ কভাৰেজ প্ৰদান কৰা, যাৰ জৰিয়তে চহৰীয়া ক্ষেত্ৰসমূহত ১০.৫ কোটিতকৈ অধিক লোক লাভবান হ'ব। অমৃত ২.০ই চাৰ্কুলাৰ ইকনমীৰ সিদ্ধান্তসমূহ প্ৰয়োগ কৰিব আৰু উপৰিভাগৰ তথা ভূজল নিকায়সমূহৰ সংৰক্ষণ আৰু কায়াকল্পক উদগণি দিব। মিছনে নবীনতম বৈশ্বিক প্ৰযুক্তি আৰু দক্ষতাৰ সুযোগ ল'বলৈ জল প্ৰবন্ধন আৰু প্ৰযুক্তি উপ-মিছনত ডেটা আধাৰিত ব্যৱস্থাক উদগণি দিব। চহৰসমূহৰ মাজত প্ৰগতিশীল প্ৰতিযোগিতাক উদগণি দিবৰ বাবে 'পেয় জল সৰ্বেক্ষণ' আয়োজন কৰা হ'ব। অমৃত ২.০ৰ মুঠ ব্যয় প্ৰায় ২.৮৭ লাখ কোটি টকা। এছবিএম–ইউ আৰু অমৃতৰ প্ৰভাৱ এছবিএম-ইউ আৰু অমৃতে যোৱা সাত বছৰত চহৰীয়া দৃশ্যপট উন্নত কৰি তোলাত গুৰুত্বপূৰ্ণ যোগদান দিছে। এই দুয়োটা আগশাৰীৰ মিছনে নাগৰিকক পানী যোগান আৰু স্বচ্ছতাৰ বুনিয়াদী সেৱাসমূহ প্ৰদান কৰাৰ ক্ষমতা বৃদ্ধি কৰিছে। স্বচ্ছতা আজি জন আন্দোলন হৈ পৰিছে। সকলো চহৰীয়া স্থানীয় নিকায়ক মুকলিত মল ত্যাগৰ পৰা মুক্ত (অ'ডিএফ) ঘোষিত কৰা হৈছে আৰু ৭০ শতাংশ গোটা আৱৰ্জনাক এতিয়া বৈজ্ঞানিক ৰূপত সংসাধিত কৰি থকা হৈছে। অমৃতে ১.১ কোটি ঘৰুৱা নল কানেকচন আৰু ৮৫ লাখ ছিৱেৰ কানেকচন সংলগ্ন কৰি জল সুৰক্ষা সুনিশ্চিত কৰাত লাগি আছে, যাৰ জৰিয়তে ৪ কোটিতকৈও অধিক লোক লাভবান হ'ব।
স্থানিক পৰিকল্পনা, জল ব্যৱস্থাপনা আৰু চলমান ব্যৱস্থাপনাৰ ক্ষেত্ৰত ভাৰত আৰু নেদাৰলেণ্ডছৰ মাজত স্বাক্ষৰিত কাৰিকৰী সহযোগিতা সম্পৰ্কীয় বুজাবুজি চুক্তিৰ ম্যাদ সম্প্ৰসাৰণত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত স্থানিক পৰিকল্পনা, জল ব্যৱস্থাপনা আৰু চলমান ব্যৱস্থাপনাৰ ক্ষেত্ৰত ভাৰত আৰু নেদাৰলেণ্ডছৰ মাজত চলিত বৰ্ষৰ এপ্ৰিলত স্বাক্ষৰিত কাৰিকৰী সহযোগিতা সম্পৰ্কীয় বুজাবুজি চুক্তিৰ ম্যাদ সম্প্ৰসাৰণত অনুমোদন জনায়। সবিশেষ সুলভ আবাস, স্মার্টচিটী উন্নয়ন বা জল সৰবৰাহ আৰু পেলোৱাৰ ব্যৱস্থা সম্পর্কে ভৌগোলিক তথ্য ব্যৱস্থা (জিআইএছ) গঠন আৰু পেলনীয়া পানীৰ পুনৰ ব্যৱহাৰৰ ক্ষেত্রত পৰিসৰভিত্তিক পৰিকল্পনা গঢ়ি তোলাৰ ক্ষেত্ৰত দুয়ো দেশৰ মাজত সহযোগিতা বৃদ্ধিৰ বাবে এই প্ৰচেষ্টা হাতত লোৱা হৈছে। ৰূপায়ন কৌশল এই বুজাবুজি চুক্তিৰ জৰিয়তে এটি যুটীয়া কর্মী গোট গঠন কৰা হ’ব আৰু ই সেই বুজাবুজি চুক্তিৰ প্রস্তাবিত বিভিন্ন প্রকল্প বাস্তবায়িত কৰাত তদাৰক কৰিব। এই যুটীয়া কৰ্মী গোটটোৱে প্ৰতি বছৰে এবাৰ নেদাৰলেণ্ডত আৰু এবাৰ ভাৰতত বৈঠকত মিলিত হ’ব। মুখ্য প্ৰভাৱ এই বুজাবুজি চুক্তিৰ জৰিয়তে স্থানিক পৰিকল্পনা, জল ব্যৱস্থাপনা আৰু চলমান ব্যৱস্থাপনাৰ ক্ষেত্ৰত ভাৰত আৰু নেদাৰলেণ্ডছৰ মাজত সহযোগিতা বৃদ্ধি কৰিব। সুবিধা লাভকাৰী এই বুজাবুজি চুক্তিৰ জৰিয়তে স্থানিক পৰিকল্পনা, জল ব্যৱস্থাপনা আৰু চলমান ব্যৱস্থাপনা, স্মাৰ্ট চিটী উন্নয়ন, সহজলভ্য আবাস, পেলনীয়া সামগ্ৰী ব্যৱস্থাপনা, নগৰৰ পৰিৱেশ আৰু ঐতিহ্য সংৰক্ষণৰ ক্ষেত্ৰত সংস্থাপনৰ সৃষ্টি কৰিব বুলি আশা কৰা হৈছে।.
প্ৰখ্যাত মাৰাঠী লাৱনী গায়ক সুলোচনা টাই চাৱনৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰখ্যাত মাৰাঠী লাৱনী গায়ক সুলোচনা টাই চাৱনৰ বিয়োগত গভীৰ শোক প্ৰকাশ কৰিছে৷ এক টুইটত প্ৰধানমন্ত্ৰীয়ে কয়, “মহাৰাষ্ট্ৰৰ সংস্কৃতিৰ প্ৰসাৰ, বিশেষকৈ লাৱনীৰ ক্ষেত্ৰত উল্লেখযোগ্য ভূমিকাৰ বাবে সুলোচনা টাই চাৱনক ভৱিষ্যত প্ৰজন্মই সদায় স্মৰণ কৰিব৷ সংগীত আৰু থিয়েটাৰ প্ৰতিও তেওঁৰ আকৰ্ষণ আছিল। তেওঁৰ মৃত্যুত মৰ্মাহত হৈছো৷ তেওঁৰ পৰিয়াল আৰু গুনমুগ্ধসকলকলৈ মই মোৰ সমবেদনা জ্ঞাপন কৰিলোঁ। ওম শান্তি৷”
পবিত্ৰ ৰমজান মাহ উপলক্ষে দেশবাসীক শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে পবিত্ৰ ৰমজান মাহ আৰম্ভ হোৱা উপলক্ষে দেশবাসীক শুভেচ্ছা জনাইছে। এক টুইটত প্ৰধানমন্ত্ৰীয়ে কয়; “পবিত্ৰ ৰমজান মাহৰ আৰম্ভণি উপলক্ষে সকলোকে শুভেচ্ছা জ্ঞাপন কৰিছো। আশা কৰিছো এই পবিত্ৰ মাহটোৱে মানুহক দৰিদ্ৰজনক সহায় কৰিবলৈ অনুপ্ৰাণিত কৰিব। ৰমজানে আমাৰ সমাজত শান্তি, সম্প্ৰীতি আৰু একতাৰ এনাজৰী অধিক কটকটীয়া কৰিব বুলি মই দৃঢ় বিশ্বাসী।”
অভিনেতা বিক্ৰম গোখলেৰ প্ৰয়াণত প্ৰধানমন্ত্ৰীৰ শোক প্ৰকা

প্ৰধানমন্ত্ৰী শ্ৰী নৰেন্দ্ৰ মোদীয়ে অভিনেতা বিক্ৰম গোখলেৰ মৃত্যুত গভীৰ শোক প্ৰকাশ কৰিছে। শ্ৰী মোদীয়ে এইদৰে টুইট কৰে: "বিক্ৰম গোখলেজী এজন সৃষ্টিশীল আৰু বহুমুখী অভিনেতা আছিল। তেওঁৰ দীঘলীয়া অভিনয় কেৰিয়াৰত বহুতো আকৰ্ষণীয় চৰিত্ৰৰ বাবে তেওঁক স্মৰণ কৰা হ'ব। তেওঁৰ মৃত্যুত মই দুখিতঃ। তেওঁৰ পৰিয়াল, বন্ধুবৰ্গ তথা গুণমুগ্ধসকলৰ প্ৰতি সমবেদনা জ্ঞাপন কৰিছো। ঔম শান্তি।"
প্ৰধানমন্ত্ৰীয়ে আচাৰ্য বিনোৱা ভাৱেক তেওঁৰ জয়ন্তীত স্মৰণ কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে আচাৰ্য বিনোৱা ভাৱেক তেওঁৰ জয়ন্তীত শ্ৰদ্ধাঞ্জলি দিয়ে। এটা টুইটত প্ৰধানমন্ত্ৰীয়ে কয়; "আচাৰ্য বিনোৱা ভাৱেক তেওঁৰ জয়ন্তীত স্মৰণ কৰিছো। তেওঁৰ জীৱন গান্ধীবাদী সিদ্ধান্তৰ অভিব্যক্তি আছিল। তেওঁৰ সামাজিক সবলীকৰণৰ প্ৰতি বহুত আগ্ৰহ আছিল আৰু তেওঁ 'জয় জগত' বুলি ধ্বনি দিছিল। আমি তেওঁৰ আদৰ্শৰাজিৰে অনুপ্ৰাণিত আৰু নিজৰ দেশৰ প্ৰতি থকা তেওঁৰ সপোন সাকাৰ কৰিবলৈ সংকল্পবদ্ধ।"
প্ৰধানমন্ত্ৰীয়ে মন কী বাতৰ ওপৰত আধাৰিত এখন আলোচনী শ্বেয়াৰ কৰে ২৪ এপ্ৰিলত পৰৱৰ্তী মন কী বা

প্ৰধানমন্ত্ৰী শ্ৰী নৰেন্দ্ৰ মোদীয়ে মন কী বাতৰ শেহতীয়া খণ্ডৰ ওপৰত আধাৰিত এখন আলোচনী শ্বেয়াৰ কৰিছে। তেওঁ দেশবাসীক ২৪ এপ্ৰিলত সম্প্ৰচাৰ হ’বলগীয়া মন কী বাতৰ পৰৱৰ্তী খণ্ড শুনিবলৈও আহ্বান জনায়। প্ৰধানমন্ত্ৰীয়ে এইদৰে টুইট কৰেঃ যোৱা মাহৰ #MannKiBaat ওপৰত ইয়াত এখন আকৰ্ষণীয় আলোচনী আছে য'ত আমি ভাৰতৰ ৰপ্তানিত উত্থান, আয়ুৰ্বেদ ষ্টাৰ্ট-আপ, পানী সংৰক্ষণ আৰু পৰম্পৰাগত মেলাৰ দৰে বিভিন্ন বিষয়ৰ ওপৰত আলোচনা কৰিছিলো। ২৪ এপ্ৰিলত সম্প্ৰচাৰ হ’বলগীয়া মন কী বাতৰ পৰৱৰ্তী খণ্ডত আপোনালোকক পুনৰ লগ পাম। http://davp.nic.in/ebook/mib/MannKiBaat_Hindi/index.html"
ডঃ প্রমোদ সাৱন্ত আৰু তেওঁৰ মন্ত্রী পৰিষদৰ সদস্যসকলক শপত গ্রহণৰ বাবে অভিনন্দন জনাইছে প্রধানমন্ত্রীয়

প্রধানমন্ত্রী শ্রী নৰেন্দ্র মোদীয়ে গোৱাৰ মুখ্যমন্ত্রী হিচাপে ডঃ প্রমোদ সাৱন্ত আৰু তেওঁৰ মন্ত্রী পৰিষদৰ সদস্যসকলক শপত গ্রহণৰ বাবে অভিনন্দন জনাইছে। সমগ্র দলে গোৱাৰ জনগণক সুশাসন আনি দিব বুলি প্রধানমন্ত্রীয়ে আস্থা প্রকাশ কৰে। এটা ট্যুইট বার্তাত প্রধানমন্ত্রীয়ে কৈছে; “@DrPramodPSawant জী আৰু অন্য যিসকলে আজি গোৱাত শপত লৈছে তেওঁলোক সকলোকে অভিনন্দন। মই নিশ্চিত যে, এই দলে গোৱাৰ জনগণক সুশাসন আনি দিব আৰু যোৱা এটা দশকৰো বেছি সময় ধৰি মানুহৰ বাবে যি কাম চলিছে, সেয়া আগবঢ়াই লৈ যাব।”
পেচিফিক পেন্সন আৰু বিনিয়োগ প্ৰতিষ্ঠানৰ প্ৰতিনিধিবৰ্গৰ সৈতে প্ৰধানমন্ত্ৰীৰ সাক্ষাৎ

আজি প্ৰধানমন্ত্ৰী শ্ৰী নৰেন্দ্ৰ মোদীয়ে সভাপতি শ্ৰী লিঅ’নেল চি জনছন নেতৃত্বাধীন পেচিফিক পেন্সন আৰু বিনিয়োগ প্ৰতিষ্ঠানৰ প্ৰতিনিধিবৰ্গৰ সৈতে সাক্ষাৎ কৰে। প্ৰতিনিধিবৰ্গই ভাৰতৰ অৰ্থনৈতিক বিকাশৰ ক্ষীপ্ৰতাক প্ৰশংসা কৰে আৰু ইয়াৰ বিকাশৰ সম্ভাৱনীয়তাসমূহৰ প্ৰতি গুৰুত্ব আৰোপ কৰে। পোনপটীয়া বৈদেশিক বিনিয়োগ, সামগ্ৰী আৰু সেৱা কৰকে ধৰি বিভিন্ন বিষয় আলোচনাৰ আওঁতালৈ অনা হয়। প্ৰধানমন্ত্ৰীগৰাকীয়ে ভাৰতত বিনিয়োগৰ সুবিধা থকা বিভিন্ন সম্ভাৱনীয়তাৰ কথা উল্লেখ কৰে। তেওঁ ভাৰতীয় নাগৰিকৰ ক্ৰমবৰ্দ্ধমান আশা, ব্যৱসায়ৰ প্ৰতি বাঢ়ি অহা আগ্ৰহ আদিৰ কথা উল্লেখ কৰে যাৰ ফলত বিনিয়োগৰ সুবিধা বৃদ্ধি পাইছে।তেওঁ পুনঃনৱীকৃত শক্তি খণ্ড, জৈৱিক কৃষি আদি ক্ষেত্ৰতো পেচিফিক পেন্সন আৰু বিনিয়োগ প্ৰতিষ্ঠানে মনোযোগ দিব পাৰে বুলি উল্লেখ কৰে। এই ক্ষেত্ৰত তেওঁ মহাত্মা গান্ধীৰ আদৰ্শৰ কথাও উল্লেখ কৰে।
অন্ধ্রপ্রদেশত বাছ দুর্ঘটনাৰ ফলত প্রাণহানিৰ ঘটনাত প্রধানমন্ত্রীৰ শোক প্রকা

প্রধানমন্ত্রী শ্রী নৰেন্দ্র মোদীয়ে অন্ধ্রপ্রদেশৰ পশ্চিম গোদাবৰীত বাছ দুর্ঘটনাৰ ফলত প্রাণহানিৰ ঘটনাযত গভীৰ শোক প্রকাশ কৰিছে । প্রধানমন্ত্রীৰ কার্যালয়ৰ ফালৰ পৰা ট্যুইট কৰি জনাইছে; "অন্ধ্রপ্রদেশৰ পশ্চিম গোদাবৰীত বাছ দুর্ঘটনাৰ ফলত প্রাণহানিৰ ঘটনাত ব্যথিত। শোকৰ এই মুহূর্তত, মোৰ সমবেদনা শোকাহত পৰিয়ালসমূহৰ সৈতে আছে: প্রধানমন্ত্রী @নৰেন্দ্রমোদী"।